# สวนสนประดิพัทธ์
สวนสนประดิพัทธ์ หรือเรียกสั้น ๆ ว่า "สวนสน" เป็นสถานที่พักผ่อนที่ตั้งอยู่ในตำบลหนองแก อำเภอหัวหิน จังหวัดประจวบคีรีขันธ์ เป็นชายหาดเงียบสงบที่ขนานกับแนวสนประดิพัทธ์ เดิมเป็นพื้นที่ในความรับผิดชอบของศูนย์การทหารราบ ก่อตั้งขึ้นเพื่อให้เป็นสถานพักฟื้นและพักผ่อนของข้าราชการกองทัพบกและครอบครัว ซึ่งเรียกชื่อเป็นทางการว่า "สถานพักฟื้นและพักผ่อนกองทัพบก สวนสนประดิพัทธ์" 

 ประวัติ 
สถานพักฟื้นและพักผ่อนกองทัพบก หรือในที่รู้จักในชื่อสวนสนประดิพัทธ์ มีที่มาจากสนประดิพัทธ์ที่มีปลูกเป็นแนวยาวจำนวนมาก เดิมอยู่ในความรับผิดชอบของกรมป่าไม้ ต่อมาได้โอนให้กองทัพบกให้ใช้ในกิจการทางทหารเป็นโรงเรียนเสนาธิการทหารบก ปัจจุบันได้ปรับปรุงให้เป็นที่พักผ่อนหย่อนใจของข้าราชการกองทัพบก ภายในมีการพัฒนาสวนสนประดิพัทธ์ให้เป็นสถานพักฟื้นและพักผ่อนกองทัพบก เพื่อให้เป็นสวัสดิการของข้าราชการกองทัพบกและข้าราชการทั่วไป  และเปิดให้ประชาชนท้วไปใช้บริการด้วย นอกจากนั้นยังพัฒนาให้มีศูนย์พัฒนากีฬากองทัพบก สวนสนประดิพัทธ์ กระทรวงการท่องเที่ยวและกีฬา สวนสนประดิพัทธ์  สืบค้นเมื่อ 31 ธันวาคม 2563.

สวนสนประดิพัทธ์เป็น 1 ใน 6 สถานพักตากอากาศในความรับผิดชอบของกองทัพบก คือ บางปู จังหวัดสมุทรปราการ, สวนสนประดิพัทธ์แห่งที่ 1 และ 2 จังหวัดประจวบฯ, หาดเจ้าสำราญ มณฑลทหารบกที่ 15 จังหวัดเพชรบุรี, ล้านนา มณฑลทหารบกที่ 33 จังหวัดเชียงใหม่ และสถานพักฟื้นและพักผ่อน มณฑลทหารบกที่ 37 จังหวัดเชียงรายTHE STANDARD  กองทัพบกแจงปม สถานพักฟื้น มทบ.37 สร้างจากกำไรกองทุนสวัสดิการฯ ไม่ใช่งบแผ่นดิน ส่งรายได้เข้ากระทรวงการคลัง 15 พฤษภาคม 2563.

ปัจจุบัน ในเดือนกุมภาพันธ์ พ.ศ. 2563 ได้มีการเปลี่ยนแปลงรูปแบบการบริหารงานของสถานพักฟื้นและพักผ่อนกองทัพบก สวนสนประดิพัทธ์ จ.ประจวบคีรีขันธ์ จากสวัสดิการภายในเป็นสวัสดิการในเชิงธุรกิจ จากที่จัดทำบันทึกข้อตกลงโครงการการจัดสวัสดิการในเชิงธุรกิจ ร่วมกับกรมธนารักษ์ โดยแบ่งออกเป็น 4 กิจการ (ระยะเวลาของสัญญาตั้งแต่วันที่ 1 เมษายน 2563 – 31 มีนาคม 2566) คือ ฐานเศรษฐกิจ ทบ.เดินหน้า เอกชนบริหาร“สวนสนประดิพัทธ์” 28 สิงหาคม 2563.

 สถานพักฟื้นและพักผ่อนกองทัพบก สวนสนประดิพัทธ์ แห่งที่ 1
 สถานพักฟื้นและพักผ่อนกองทัพบก สวนสนประดิพัทธ์ แห่งที่ 2
 ศูนย์พัฒนากีฬากองทัพบก สวนสนประดิพัทธ์
 สถานพักฟื้นและพักผ่อนกองทัพบก มณฑลทหารบกที่ 37 (มทบ.37)

 ที่ตั้งและการเดินทาง 
สวนสนประดิพัทธ์ตั้งอยู่บริเวณบ้านหนองแก ตำบลหนองแก อำเภอหัวหิน จังหวัดประจวบคีรีขันธ์ โดยมีเขาตะเกียบคั่นระหว่างหาดหัวหิน และหาดสวนสนประดิพัทธ์ สวนสนประดิพัทธ์มีพื้นที่รวมทั้งสิ้น 1,065 ไร่ 1 งาน 86 ตารางวา ระยะทางห่างจากกรุงเทพ ฯ ประมาณ 190 กม. ห่างจากตัวเมืองหัวหิน 8 กิโลเมตรประจวบทาวน์ สถานพักฟื้นและพักผ่อนกองทัพบก (สวนสนประดิพัทธ์) สืบค้นเมื่อ 1 มกราคม 2564. 

 ทิศเหนือ ติดโรงพยาบาลสัตว์มหาวิทยาลัยเกษตรศาสตร์หัวหิน หาดเขาตะเกียบ เขาสนามชัย เขาตะเกียบ
 ทิศใต้ เป็นเขาเต่า และอ่างเก็บน้ำเขาเต่า ที่อยุ่ในอำเภอปราณบุรี จังหวัดประจวบคีรีขันธ์
 ทิศตะวันออก ติดหาดสวนสนประดิพัทธ์ และอ่าวไทย
 ทิศตะวันตก ติดถนนเพชรเกษม (ทางหลวงแผ่นดินหมายเลข 4) ฝั่งตรงข้ามเป็นโรงเรียนนายสิบทหารบก ค่ายโยธินศึกษามหามงกุฎ อุทยานราชภักดิ์

 ทางราง 
สามารถโดยสารรถไฟ โดยมีบริการรถไฟนำเที่ยวสวนสนประดิพัทธ์ ขบวนที่ 911/912 ออกจากสถานีรถไฟหัวลำโพง และหยุดจอดที่สถานีสามเสน, ชุมทางบางซื่อ, บางบำหรุ, ศาลายา, นครปฐม, ชุมทางหนองปลาดุก, ราชบุรี, เพชรบุรี, ชะอำ รวมถึงสถานีรถไฟหัวหินและจอดที่หยุดรถสวนสนประดิพัทธ์โดยเฉพาะ โดยเปิดให้บริการทุกวันเสาร์ วันอาทิตย์ และวันหยุดราชการ (ยกเว้นเทศกาลปีใหม่และสงกรานต์) และยังสามารถโดยสารรถไฟโดยสารธรรมดา ขบวนที่ 255/254 ธนบุรี - หลังสวน - ธนบุรี ซึ่งมีให้บริการทุกวันและจอดทุกสถานี/ที่หยุดรถ 

 ทางน้ำ 
ท่าเรือเฟอร์รี่ หัวหิน - พัทยา (ท่าเรือเขาตะเกียบ) ให้บริการข้ามฟากอ่าวไทย ไปท่าเรือแหลมบาลีฮาย พัทยาใต้ วันละ 1 เที่ยว ใช้เวลาประมาณ 2 ชั่วโมง หัวหินทาวน์ ตารางเดินเรือเฟอร์รี่ หัวหิน – พัทยา  สืบค้นเมื่อ 31 ธันวาคม 2563.